钦定古今图书集成/明伦汇编/氏族典/第101卷 > 《廖用贤尚友录》 > 齐履谦
## 钦定古今图书集成/明伦汇编/氏族典/第101卷 > 《廖用贤尚友录》 > 齐履谦

按《元史齐履谦传》：“履谦，字伯恒，父义，善算术。履谦生
六岁，从父至京师。七岁读书一过即能记忆。年十一，
教以推步星历，尽晓其法。十三从师，闻圣贤之学，自
是以穷理为务。至元十六年，初立太史局，改治新历，
履谦补星历生。新历既成，复预修历经历议。二十九
年，授星历教授。大德二年，迁保章正，专历官之政。至”
大三年，升授时郎秋官正，兼领冬官正事。四年，仁宗
即位，嘉尚儒术，台臣言“履谦有学行，可教国学子弟。”
擢国子监丞，改授奉直大夫、国子司业，教养有法。未
几，复以佥太史院事。皇庆二年春，彗星出东井。履谦
陈时务八事，仁宗为之动容。自履谦去国学，学制稍
为之废。延祐元年，诏择善教者，于是复以履谦为国
子司业。履谦律己益严，教道益张。五年，出为滨州知
州。丁母忧，不果行。至治元年，拜太史院使。泰定二年，
以本官奉使宣抚江西、福建。福建宪司职田，每亩岁
输米三石，民不胜苦，履谦命准令输之，由是召怨。及
还京，宪司果诬以他事。未几，诬履谦者皆坐事免，履
谦始得直，复为太史院使。天历二年卒。至顺三年，赠
翰林学士、资善大夫、上护军，追封汝南郡公，谥文懿。

古文士风，为乡里所重。至正初，以人材贡于朝，选任
本县知县。政尚宽平，民怀其惠，德泽绵绵，代不乏人，
为平原宦族，号“东齐氏焉。”